РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 27
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 30.09.2020 г.

Днес, 30.09.2020 г., сряда, от 10,30 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                                ПРЕДСЕДАТЕЛ:   Евгени Диков
                                                                  	ЧЛЕНОВЕ:  Стефан Гроздев
                                                                                               Боян Новански 
Огнян Дамянов

ОТСЪСТВАТ: Олга Керелска и Йордан Стоев.

От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“ и Красимира Василева - началник отдел „Правно обслужване и нормативна дейност“, дирекция „Правна“ в АВСС.

По внесените допълнителни материали и на основание последвалите разисквания по дневния ред:

КОМИСИЯ „УПРАВЛЕНИЕ НА СОБСТВЕНОСТТА”

Р Е Ш И:

ВКЛЮЧВА в дневния ред следните допълнителни материали:

1. Писмо от административния ръководител на Районен съд – Чирпан, с вх. № ВСС – 9463/16.09.2020 г.,  за необходимост от неотложен текущ ремонт – демонтаж на 2 бр. стари резервоари,  доставка и монтаж на 2 бр. нови резервоари за гориво за отопление.

2.Техническа спецификация към договор № ВСС – 9771/28.09.2020г.  за борсово представителство между Висш съдебен съвет и „ЕН-ДЖИ БРОКЕРС” ЕООД.

3.Избор на доставчик за пренос и достъп на електроенергия на свободния пазар.

-	Инвестиции и строителство:

1.ОТНОСНО: Писмо от административния ръководител на Окръжен съд – Хасково, с вх. рег. № ВСС – 9501/17.09.2020 г.,  за осигуряване на средства за изготвяне на технически проект „Газифициране на котелна инсталация в сградата на Съдебна палата - Хасково, бул. "България" № 144" и за изготвяне на оценка на съответствието на техническия проект.
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1. ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“ в АВСС.
1.2. ПРИЕМА за необходимо и целесъобразно възлагането на услуга с предмет: „Изработване на оценка на съответствието на технически проект „Газифициране на котелна инсталация в сградата на Съдебна палата - Хасково, бул. „България“ № 144“ на „ЕКИП-МГ“ ООД  гр. Харманли, с ценово предложение 1 450,00 лв. без включен ДДС или 1 740,00 лв. с ДДС.
1.3. ВКЛЮЧВА в Инвестиционната програма на ВСС за 2020 г. обект: „Изработване на оценка на съответствието на технически проект „Газифициране на котелна инсталация в сградата на Съдебна палата - Хасково, бул. „България“ № 144“ със сметна стойност 1 740 лева с ДДС. Средствата за обезпечаване на услугата да се осигурят от § 51-00 „Основен ремонт на ДМА“, за сметка на „Аксесорни договори - строителен надзор и инвеститорски контрол и авторски надзор, и изготвяне на технически паспорти“.
Мотиви: Съгласно разпоредбата на чл. 142, ал. 1, във връзка с ал. 6, т. 2 от ЗУТ, инвестиционните проекти за строеж от първа, втора и трета категория подлежат на задължителна оценка на съответствието с основните изисквания към строежите, посочени в чл. 142, ал. 5 от ЗУТ, от фирма-консултант. 
1.4. ВЪЗЛАГА на отдел „Инвестиции и строителство“ при последваща актуализация на поименното разпределение на разходите по § 51-00 „Основен ремонт на ДМА“ да отрази промяната по т. 1.3.
1.5. ИЗПРАЩА решението на Комисия „Бюджет и финанси“, за корекция на бюджета на Окръжен съд – Хасково със сумата от 4 860 лева с ДДС, както следва:
- За обект: „Изготвяне на технически проект „Газифициране на котелна инсталация в сградата на Съдебна палата - Хасково, бул. „България“ № 144“ със сума в размер на 3 120 лева с ДДС.
Мотиви: Обект: „Изготвяне на технически проект „Газифициране на котелна инсталация в сградата на Съдебна палата - Хасково, бул. „България“ № 144“ е включен в Инвестиционната програма на ВСС за 2020 г., по § 51-00 „Основен ремонт на ДМА“,  със сметна стойност 3 120 лева с ДДС.
- За възлагане на услуга „Изработване на оценка на съответствието на технически проект „Газифициране на котелна инсталация в сградата на Съдебна палата - Хасково, бул. „България“ № 144“ със средства в размер на 1 740 лева с ДДС, от § 51-00 „Основен ремонт на ДМА“ за сметка на „Аксесорни договори - строителен надзор и инвеститорски контрол и авторски надзор, и изготвяне на технически паспорти“.
1.6. ИЗПРАЩА решението по т. 1 от настоящия протокол на административния ръководител на Окръжен съд – Хасково, за сведение.

2.ОТНОСНО: Проект на решение за упълномощаване на представляващия ВСС да отправи искане до председателя на Общински съвет Варна и кмета на Община Варна за безвъзмездно придобиване на имот – публична общинска собственост, на ул. „Кракра“ № 2, гр. Варна, за нуждите на Окръжна прокуратура – Варна.
Приложение: Доклад от Стефка Инджова – директор на дирекция „Управление на собствеността на съдебната власт“ и инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1.  ПРИЕМА доклада на Стефка Инджова - директор на дирекция „Управление на собствеността на съдебната власт“  и инж. Лина Грънчарова - началник отдел „Инвестиции и строителство“, дирекция „Управление на собствеността на съдебната власт“. 

2.2. ПРЕДЛАГА на Пленума на Висшия съдебен съвет да приеме следното решение:
1. ПРИЕМА за необходимо и целесъобразно  придобиване на имот  на ул. „Кракра“ № 2, гр. Варна,  поземлен имот - публична общинска собственост с ИН 10135.1503.498 с площ 1723 м2, съгласно акт за публична общинска собственост № 5345/12.11.2008 г., част от УПИ VI12,12a, кв.12 в подрайон 10, кв. 392 по плана гр. Варна, съсобствен  с „Монтажи“ ЕАД и „Водно строителство-Варна“ ООД, ведно с построената в него двуетажна сграда с ИН 10135.1503.498.1 със сутерен и таван със застроена площ 360 кв.м.
2.УПЪЛНОМОЩАВА представляващия ВСС да отправи искане до председателя на Общински съвет Варна и кмета на Община Варна за обсъждане на възможността за безвъзмездно придобиване на имот - публична общинска собственост на ул. „Кракра“ № 2, гр. Варна, в полза на ВСС, за нуждите на Окръжна прокуратура – Варна, включително и чрез акт на дарение. 
	3. ИЗПРАЩА  решението на Главния прокурор на  Република България, на разпореждане.  
						
	2.3. ВНАСЯ решението по т. 2.2 като редовна точка в следващото редовно заседание на Пленума на Висшия съдебен съвет.

3.ОТНОСНО: Изпълнение на решение  на Комисия „Управление на собствеността“ към ПВСС по протокол № 18/24.06.2020 г., т. 4, във връзка с обект: „Нова съдебна сграда за нуждите на АдмС - Пазарджик, ОП - Пазарджик, РП - Пазарджик в ПИ 55155.501.1263, съставляващ УПИ IX - за административни услуги, кв.189 по плана на гр. Пазарджик“.
Приложение: Доклад от Стефка Инджова – директор на дирекция „Управление на собствеността на съдебната власт“ и инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ПРИЕМА доклада на Стефка Инджова - директор на дирекция „Управление на собствеността на съдебната власт“ и инж. Лина Грънчарова - началник отдел „Инвестиции и строителство“, дирекция „Управление на собствеността на съдебната власт“. 
           3.2. ПРИЕМА за необходимо и целесъобразно извършването на допълнителни съгласувания с експлоатационните предприятия на предложените от тях проектни трасета за изместване на съществуващи мрежи и съоръжения, собственост на „Електроразпределение Юг“ ЕАД, „Овергаз мрежи“ ЕАД, „БТК“ ЕАД в ПИ  55155.501.1263, включително с промяна в трасетата. 
	3.3. ВЪЗЛАГА на дирекция „Управление на собствеността на съдебната власт“ да извърши необходимите действия в изпълнение на т. 3.2, като за резултатите уведоми Комисия „Управление на собствеността“ допълнително. 

Мотиви: Допълнителните съгласувания с всяко от едно от експлоатационните дружества на проектните трасета, предложени от тях, ще позволят да бъде обсъдена възможността изместването на съществуващите трасета в един инсталационен колектор в свободния от застрояване сервитут в имота, без да се преминава през имоти - частна собственост. 

	3.4.ПРЕДЛАГА на Пленума на Висш съдебен съвет да вземе следното решение:

УПЪЛНОМОЩАВА представляващия Висшия съдебен съвет да отправи искане до   кмета на Община Пазарджик да бъде изготвено по служебен път от страна на община Пазарджик и процедирано изменение на ПУП-ПЗ за имот ПИ 55155.501.1263, съставляващ УПИ IX-за административни услуги, кв.189 по плана на гр. Пазарджик, в който е предоставено право на строеж за нуждите на Административен съд - Пазарджик, Окръжна прокуратура – Пазарджик и Районна прокуратура - Пазарджик.  

	3.5. ВНАСЯ решението по т. 3.4 като редовна точка в следващото редовно заседание на Пленума на Висшия съдебен съвет.

	3.6. ИЗПРАЩА решението по т. 3 от настоящия протокол на  административния ръководител на Административен съд – Пазарджик, за сведение.

4.ОТНОСНО: Изпълнение на решение на Комисия „Управление на собствеността“ към ПВСС по протокол № 24/26.08.2020 г., т. 2, във връзка с обект: „Изграждане на вътрешен асансьор в сграда с ИН 17395.501.1088, местонахождение: УПИ-11089, кв.125 по плана на гр. Гоце Делчев за осигуряване на достъпна среда в съдебната плата в гр. Гоце Делчев на ул. „Отец Паисий“ № 25“.
Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	4.1. ПРИЕМА доклада на инж. Лина Грънчарова - началник отдел „Инвестиции и строителство“, дирекция „Управление на собствеността на съдебната власт“. 
	4.2. УКАЗВА на административния ръководител на Районен съд – Гоце Делчев предвид внесените нови позиции в актуализирана КСС за обект: „Изграждане на вътрешен асансьор в сграда с ИН 17395.501.1088, местонахождение УПИ11089, кв.125 по плана на гр. Гоце Делчев за осигуряване на достъпна среда в съдебната палата в гр. Гоце Делчев на ул. „Отец Паисий“ № 25“, да изиска в кратък срок от проектанта обосновка за необходимостта от тях.   
	4.3. ИЗПРАЩА  решението  на административния ръководител на Районен съд - Гоце Делчев, за сведение и изпълнение.  

5.ОТНОСНО: Писмо от административния ръководител на Административен съд – Перник, с вх. № ВСС-4517/18 от 10.09.2020 г.,  в изпълнение на решение на Комисия „Управление на собствеността“ към Пленума на ВСС по протокол № 31/02.10.2019 г., т. 6
Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1. ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.
5.2. ВЪЗЛАГА на административния ръководител на Административен съд - Перник в спешен порядък да продължи изпълнението на предвидените действия по изготвената програма за проверката на отоплително - вентилационната и климатична (ОВК) системата на сградата на Съдебната палата, ул. „Търговска“ № 37, като за целта бъдат съставени необходимите технически документи (протоколи за проби, за параметри на съоръженията, становища и др.), при спазване на всички противоепидемични мерки. След приключване на проверката и резултатите от нея, да уведоми  Комисия „Управление на собствеността“. 
5.3. ИЗПРАЩА решението на административния ръководител на Административен съд – Перник, за сведение и изпълнение.

6.ОТНОСНО: Справка за размера на утвърдените и усвоените средства по обекти по § 51-00 „Основен ремонт на ДМА“ заложени в Инвестиционната програма на ВСС за 2020 г., към 31.07.2020 г.
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1. ПРИЕМА за сведение справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА“ от Инвестиционната програма на ВСС, към 31.07.2020 г. в размер 3 416 579 лева.

6.2. ПРЕДОСТАВЯ справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА“ от Инвестиционната програма на ВСС, към 31.07.2020 г. на Комисия „Бюджет и финанси“ към Пленума на ВСС, в размер на 3 416 579 лева.

7.ОТНОСНО: Изпълнение на решение на Комисия „Управление на собствеността“  към ПВСС по протокол № 16/10.06.2020 г., т. 3.2, относно възможностите за откриване на партида на Висш съдебен съвет и монтиране на самостоятелен електромер за сградата на ул. „Екзарх Йосиф“ № 12.
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	7.1. ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“. 

	7.2. ПРИЕМА за необходимо и целесъобразно съществуващата партида за електрозахранване от трафопост, находящ се на ул. „Екзарх Йосиф“ № 14, с титуляр НИП да бъде прехвърлена името на Висш съдебен съвет, като НИП ще възстановява на ВСС ползваната електроенергия на база данни контролен електромер.

	Мотиви: Изградената комплексна трансформаторна подстанция /КТП/ на ул. „Екзарх Йосиф“ № 14, за присъединяване на сградата на НИП и сградата на ВСС към електрическата мрежа,  е прехвърлена от баланса на НИП и се води  по баланса на Висш съдебен съвет. Тъй като КТП на ул. „Екзарх Йосиф“ № 14 е държавна собственост, а не на ЕРП дружеството, може да служи за снабдяване с електрическа енергия само на един небитов клиент и няма възможност да бъде открита партида на ВСС,  запазвайки партидата на НИП. Откриването на партида на името на ВСС, чрез прехвърляне на партидата на НИП, е най – лесно за изпълнение, изискващо най-малък финансов ресурс от страна на ВСС и време за изпълнение от страна на ЕРП. С това краен клиент за доставка на електроенергия по смисъла на  ЗЕ и публичен възложител по ЗОП ще бъде ВСС. 

	7.3. ИЗПРАЩА решението по т. 7 от настоящия протокол на Комисия „Бюджет и финанси“ към Пленума на ВСС и на директора на Национален институт на правосъдието, за сведение.

8.ОТНОСНО: Изпълнение на решение на Комисия „Управление на собствеността“ към ПВСС по протокол № 26/17.09.2020, т. 12., във връзка с част от имот, намиращ се в гр. Кърджали, ул. „Булаир“ № 12, с идентификатор 40909.118.221.1.5 по кадастралната карта, представляващ сутерен.
Приложение: Доклад от инж. Юрий Георгиев – главен експерт в отдел „Инвестиции и строителство“ и инж. Минчо Стаев – главен експерт „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

          

          8.1. ПРИЕМА доклада на инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“ в АВСС и инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“ в АВСС.

          8.2. ПРЕДЛАГА на Пленума на Висшия съдебен съвет да приеме следното решение:

1. ДАВА СЪГЛАСИЕ за безвъзмездно и безсрочно предоставяне право на управление на част от имот - публична държавна собственост, намиращ се в гр. Кърджали, ул. „Булаир“ № 12, а именно - самостоятелен обект идентификатор 40909.118.221.1.5. по кадастралната карта и кадастралните регистри на гр. Кърджали, със застроена площ от 526.71 кв.м., предназначение: за склад, представляващ сутерен подробно описан в Акт за публична държавна собственост № 3067/21.03.2018 г., на ВСС, за нуждите на Административен съд - гр. Кърджали.
  Мотиви: С извършването на описаните по-горе необходими ремонтни работи ще се осигурят необходимите помещения с цел удовлетворяването на нуждите на Административен съд - Кърджали от архивни и складови площи, ще се предотврати разпространението на влагата и мухъла в горните етажи и ще бъдат обезопасени неизползваните части от сутерена.

2.  УПЪЛНОМОЩАВА представляващия Висшия съдебен съвет /ВСС/ да отправи искане до Министерството на регионалното развитие и благоустройство за безвъзмездно и безсрочно предоставяне за управление на част от имот - публична държавна собственост, намиращ се в гр. Кърджали, ул. „Булаир“ № 12, а именно - самостоятелен обект идентификатор 40909.118.221.1.5 по кадастралната карта и кадастралните регистри на гр. Кърджали, със застроена площ от 526.71 кв.м., предназначение: за склад, представляващ сутерен подробно описан в Акт за публична държавна собственост № 3067/21.03.2018 г., на ВСС, за нуждите на Административен съд - гр. Кърджали.

           8.3.ВНАСЯ предложението по т. 8.2. като редовна точка в следващото редовно заседание на Пленума на ВСС.

8.4. ИЗПРАЩА решението на административния ръководител на Административен съд – Кърджали, за сведение.

-	Управление на собствеността:

9.ОТНОСНО: Проект на решение за завеждане в баланса на ВСС на имот – публична държавна собственост, находящ се в гр. Монтана, бул. „Марин Дринов“ № 2, предоставен безвъзмездно за управление на Висшия съдебен съвет, за нуждите на Районна прокуратура – Монтана и възлагане на стопанисването му.
Приложение: Доклад от Стефка Инджова – директор на дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

9.1. ПРИЕМА доклада на Стефка Инджова – директор на дирекция  „Управление на собствеността на съдебната власт”.
9.2.ПРЕДЛАГА на Пленума на Висшия съдебен съвет да приеме следното решение: 
1. ВЪЗЛАГА на дирекция „Бюджет и финанси“ да предприеме съответните действия по завеждане в баланса на ВСС на имот – публична държавна собственост, намиращ се в гр. Монтана, ул. „Марин Дринов“  № 2, представляващ самостоятелен обект с идентификатор 48489.8.88.15.2. по КККР на града, със застроена площ 437 кв.м., на етаж 3 (три) в четириетажна административна сграда с идентификатор 48489.8.88.15, както и съответните идеални части от общите части на сградата и от правото на строеж, подробно описани в АПДС №4141/28.05.2020 г. 
2. На основание чл. 130а, ал. 2, т. 6 от Конституцията на РБ, чл. 387 и чл. 388, ал.1 от Закона за съдебната власт, във връзка с чл. 57, ал. 2, т. 10 от ПАПРБ РАЗПРЕДЕЛЯ ЗА ПОЛЗВАНЕ на Окръжна прокуратура – Монтана, за нуждите на Районна прокуратура предоставения за управление на Пленума на Висшия съдебен съвет имот – публична държавна собственост, намиращ се в гр. Монтана, ул. „Марин Дринов“  № 2, представляващ самостоятелен обект с идентификатор 48489.8.88.15.2. по КККР на града, със застроена площ 437 кв.м., на етаж 3 (три) в четириетажна административна сграда с идентификатор 48489.8.88.15, както и съответните идеални части от общите части на сградата и от правото на строеж, подробно описани в АПДС №4141/28.05.2020 г. и ВЪЗЛАГА стопанисването му на административния ръководител на Окръжна прокуратура – Монтана. 
3.ИЗПРАЩА решението на дирекция „Бюджет и финанси“, за действия по компетентност и на главния прокурор на Република България, на разпореждане.

9.3. ВНАСЯ предложението като редовна точка в следващото редовно заседание на Пленума на Висшия съдебен съвет.

10.ОТНОСНО: Проект на решение за упълномощаване на представляващия Висшия съдебен съвет да изрази становище на основание чл. 17, ал. 2 от ЗДС до областния управител на област Стара Загора, за имот находящ се в гр. Казанлък, с отпаднала необходимост за ВСС.
Приложение: Доклад от Цецка Трендафилова - старши експерт - икономист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

10.1. ПРИЕМА доклада на Цецка Трендафилова – старши експерт-икономист в отдел „Управление на собствеността“, дирекция „Управление на собствеността на съдебната власт“.

10.2. ПРЕДЛАГА на Пленума на Висшия съдебен съвет да вземе следното решение:

На основание чл. 17, ал. 2 от Закона за държавната собственост, Пленумът на Висшия съдебен съвет изразява следното становище:

      1. ПРИЕМА, че недвижимият имот – частна държавна собственост, предоставен за управление на Висшия съдебен съвет, за нуждите на Прокуратурата на Република България, находящ се в гр. Казанлък, ул. „Княз Ал. Батенберг“ № 7, вх. Б, ет. 3, е с отпаднала необходимост за Висшия съдебен съвет.
      2. УПЪЛНОМОЩАВА представляващия Висшия съдебен съвет да изрази становище на основание чл. 17, ал. 2 от Закона за държавната собственост до областния управител на област Стара Загора, относно отнемане на горецитирания имот, поради отпаднала необходимост за Висшия съдебен съвет.

       10.3. ВНАСЯ предложението като редовна точка в следващото редовно заседание на Пленума на Висшия съдебен съвет.

11.ОТНОСНО: Проект на решение за упълномощаване на представляващия Висшия съдебен съвет да изрази становище на основание чл. 17, ал. 2 от ЗДС до областния управител на област Ямбол, за имот находящ се в гр. Ямбол, с отпаднала необходимост за ВСС.
Приложение: Доклад от Цецка Трендафилова - старши експерт - икономист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

11.1. ПРИЕМА доклада на Цецка Трендафилова – старши експерт-икономист в отдел „Управление на собствеността“, дирекция „Управление на собствеността на съдебната власт“.

11.2. ПРЕДЛАГА на Пленума на Висшия съдебен съвет да вземе следното решение:

	На основание чл. 17, ал. 2 от Закона за държавната собственост, Пленумът на Висшия съдебен съвет изразява следното становище:

	1.ПРИЕМА, че недвижимият имот – частна държавна собственост, предоставен за управление на Висшия съдебен съвет, за нуждите на Прокуратурата на Република България, находящ се в гр. Ямбол, ул. „Димитър Благоев“ бл. 17, вх. А, ет. 7, ап. № 26, е с отпаднала необходимост за Висшия съдебен съвет.

2. УПЪЛНОМОЩАВА представляващия Висшия съдебен съвет да изрази становище, на основание чл. 17, ал. 2 от Закона за държавната собственост, до областния управител на област Ямбол, относно отнемане на горецитирания имот, поради отпаднала необходимост за Висшия съдебен съвет.

       11.3. ВНАСЯ предложението като редовна точка в следващото редовно заседание на Пленума на Висшия съдебен съвет.

12.ОТНОСНО: Изпълнение на решение на Комисия „Управление на собствеността“ към ПВСС по протокол № 22/22.07.2020 г., т. 6. и изготвена експертна оценка за стойността на монтирано кухненско обзавеждане в апартамент от жилищния фонд на ВСС.
Приложение: Доклад от Надя Горгорова – старши експерт – икономист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

12.1. ПРИЕМА доклада от Надя Горгорова – старши експерт – икономист в отдел „Управление на собствеността“, дирекция „Управление на собствеността на съдебната власт“.
12.2. ПРИЕМА за целесъобразно възстановяване на направения от г-жа Мария Ламбрева разход в размер на 1 091,00 /хиляда деветдесет и един/ лева въз основа на доклад за експертна оценка от г-н Петър Савов – оценител със сертификат № 100100113, за кухненско обзавеждане на предоставеното й под наем ведомствено жилище, съгласно договор № ВСС-3612/19.03.2019 г., находящо се в гр. София, ж.к. „Люлин“, бл. 722, ет. 4, ап. 95.
12.3. ПРЕДЛАГА на дирекция „Бюджет и финанси“  да заплати на г-жа Мария Ламбрева сумата от 1 091,00 /хиляда деветдесет и един/ лева, представляваща разход за кухненско обзавеждане на предоставеното под наем ведомствено жилище, съгласно договор № ВСС-3612/19.03.2019 г., находящо се в гр. София, ж.к. „Люлин“, бл. 722, ет. 4, ап. 95.
12.4. ИЗПРАЩА по компетентност решението по т. 12.2. на дирекция „Бюджет и финанси“, за последващи действия.

Допълнителни точки, включени за разглеждане
в заседанието на Комисия „Управление на собствеността”

-	Разни.

13.ОТНОСНО: Писмо от административния ръководител на Районен съд – Чирпан, с вх. № ВСС – 9463/16.09.2020 г.,  за необходимост от неотложен текущ ремонт – демонтаж на 2 бр. стари резервоари,  доставка и монтаж на 2 бр. нови резервоари за гориво за отопление.
Приложение: Доклад от инж. Юрий Георгиев – главен експерт в отдел „Инвестиции и строителство“ и инж. Минчо Стаев – главен експерт „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

13.1. ПРИЕМА доклада на инж. Юрий Георгиев – главен експерт в отдел „Инвестиции и строителство“, дирекция „УССВ“ в АВСС и инж. Минчо Стаев - главен експерт в отдел „Инвестиции и строителство“, дирекция „УССВ“ в АВСС.

13.2. ПРИЕМА извършването на ремонт – демонтаж , доставка и монтаж на 2бр. резервоари за гориво за отопление в размер на 4 767,60 лв. с ДДС, за целесъобразен и неотложен.

Мотиви:  Задължително е горивото за отоплителната инсталация да се съхранява в надеждни и безопасни съдове, с каквито в настоящия момент отоплителната инсталация на сградата на съда не разполага.
Ремонтът е неотложен, съгласно „Правилата за планирането, осигуряването на средства и извършването на текущ ремонт на сградния фонд на съдебната власт“ и е допустим на основание решения на Комисия „ Бюджет и финанси“ по т.1 от протокол № 12 от 01.04.2020г. и по т.47 от протокол №14 от 13.04.2020г.

Справка за отпуснатите средства на РС - Чирпан за периода 2016 – 2020 г.
година	Корекция на бюджета  на ОСВ за извършване на текущ ремонт	Вид на текущия ремонт	
2016	0 лв.	няма	
2017	1469 лв.	за ремонт на кабинет/305лв.- ламиниран паркет, 70лв.-алуминиеви щори и 1094лв. за 20бр. столове/	
2018	912 лв.

2100 лв.	за обезопасяване на входното стълбище на Съдебната палата - изработка и монтаж на парапет 
за текущ ремонт и обзавеждане на помещения, освободени от прокуратурата  	
2019	0 лв.	няма	

         13.3. ПРЕДЛАГА на Комисия „Бюджет и финанси“ към Пленума на ВСС да коригира бюджета на РС - Чирпан със сумата от 4 767,60 лв. с ДДС за извършването на неотложен ремонт - демонтаж на 2 бр. стари резервоари, доставка и монтаж на 2 бр. нови резервоари за гориво за отопление.

13.4. ИЗПРАЩА решението по т. 13 от настоящия протокол на Комисия „Бюджет и финанси“ към Пленума на ВСС, по компетентност и на административния ръководител на РС – Чирпан, за сведение и изпълнение.

14.ОТНОСНО: Техническа спецификация към договор № ВСС – 9771/28.09.2020г.  за борсово представителство между Висш съдебен съвет и „ЕН-ДЖИ БРОКЕРС” ЕООД.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	14.1.ПРИЕМА доклада на Надя Горгорова – старши експерт - икономист  в отдел „Управление на собствеността“, дирекция „Управление на собствеността на съдебната власт“.
14.2. ПРИЕМА поправка в Техническа спецификация в частта: „Цена. Начин на образуване“  към договор № ВСС – 9771/28.09.2020г.  за борсово представителство между ВСС и „ЕН-ДЖИ БРОКЕРС” ЕООД, като 
текстът да се чете: „цената се формира въз основа на базисната борсова цена /ББЦ/ за 1000 литра гориво за отопление – газьол за ПКЦ без ДДС, в деня на получаване на стоката, с най – ниска надбавка, договорена на сесията на „Софийска стокова борса“ АД.

Мотиви: Допусната техническа грешка при изписването на техническата спецификация, като сгрешения текст не кореспондира с предходния доклад и с мотивите на КБФ за приемане на поръчката, както и с решение № 1459/14.12.2017 г. на Комисия за защита на конкуренцията /КЗК/ във връзка с избягване на дискриминационни условия при възлагане на поръчки и ограничаване възможността за подаване на оферти от търговци, които закупуват гориво от различни производители или доставчици на гориво, съответно предвид динамиката в цените на горивата и възможността за достъп на всяко заинтересовано лице да проследи параметрите на цените, които се публикуват на интернет страницата на „Софийска стокова борса“АД.

14.3. ИЗПРАЩА решението по т. 14 ведно с материалите по преписката чрез Главен секретар на ВСС на дирекция „Правна“, отдел „Обществени поръчки“, за последващи действия.

15.ОТНОСНО: Избор на доставчик за пренос и достъп на електроенергия на свободния пазар.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

          15.1. ВЪЗЛАГА на дирекция „Управление на собствеността на съдебната власт“ да проучи възможностите за избор на доставчик за пренос и достъп на електроенергия на свободния пазар, във връзка с последните изменения и допълнения на Закона за енергетиката и да докладва на следващо заседание на Комисията.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/  ЕВГЕНИ ДИКОВ